**OB Zabok i bolnica hrvatskih veterana**

**Služba za kirurgiju**

**Pročelnik kirurške službe Zdravko Zelić, dr. med., spec. opće kirurgije**

**i subspecijalist abdominalne kirurgije**

**Obavijest pacijentu o operacijskom postupku**

**OBJAŠNJENJE I PISMENI PRISTANAK PACIJENTA NA OPERATIVNI ZAHVAT**

**Operacija ektropija**

**DIJAGNOZA I ZAHVAT**

Operacija ektropija je kirurški zahvat kojim se kongenitalno ili stečeno izvrtanje vjeđnog ruba prema van postavlja u anatomsku poziciju.

Liječnik mi je objasnio da imam ***ektropij*** te da je moguće kirurškim putem postaviti vjeđni rub u primarnu poziciju.

**ANESTEZIJA**

Zahvat se izvodi u lokalnoj anesteziji.

**OPIS ZAHVATA**

Svrha zahvata je skratiti opuštenu i izvrnutu vjeđu te postići anatomsku poziciju vjeđe.

Tijekom zahvata odstrani se dio vjeđe u obliku trokuta te se rubovi šivaju i vraćaju u pravilnu poziciju.

Defekt kože zatvara se pojedinačnim šavima.

Na dan operacije pacijent može piti, jesti i popiti svoju redovnu terapiju.

Operacija se izvodi u lokalnoj anesteziji i traje oko 45-60 minuta.

Nakon operacije pacijent odmah ide kući.

Prva redovna postoperativna kontrola je tjedan dana nakon operacije kada se i skidaju šavi.

Postoperativna terapija i njega uključuje po potrebi primjenu analgetika i hladnih obloga.

Preporuča se prvih nekoliko dana mirovati, ne naprezati se i biti teže fizički aktivan.

 **RIZICI/KOMPLIKACIJE ZAHVATA**

* periokularni otok
* hematom
* krvarenje
* Infekcija
* entropij
* recidiv ektropija

**KONTRAINDIKACIJE ZA IZVOĐENJE ZAHVATA**

 Ovaj operativni postupak ne smije se izvesti u slučaju:

* prethodno dokazane alergijske reakcije na anestetik
* infekcije kože na mjestu operacije

**MOGUĆNOST ZAMJENE ZA PREPORUČENI POSTUPAK**

Kod postavljene dijagnoze ektropija nema adekvatne zamjene konzervativnim mjerama.

**IZJAVA PACIJENTA**

Svojim potpisom potvrđujem da sam na meni jasan i razumljiv način upoznat/a s mojim zdravstvenim stanjem, preporučenim postupkom liječenja, vrstom odabrane anestezije, mogućim kontraindikacijama i rizicima samoga postupka uključujući i rizike koji su specifični s obzirom na moje zdravstveno stanje kao i činjenicom da je uspjeh liječenja varijabilan i da ovisi o nizu čimbenika. Na sve svoje dodatne upite sam dobio/la potpunu informaciju od strane liječnika te u cijelosti preuzimam rizik liječenja navedenim postupkom.

Sukladno članku 16. Stavak 3. Zakona o zaštiti prava pacijenata (“Narodne novine broj 169/04), izjavljujem da slobodnom voljom utemeljenoj na potpunoj obaviještenosti, prihvaćam postupak.

Ime i prezime pacijenta/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis pacijenta/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis liječnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_